## Poslovnik o radu Glavnog turističkog sabora Hrvatske turističke zajednice

### NN 47/1992 (31.7.1992.), Poslovnik o radu Glavnog turističkog sabora Hrvatske turističke zajednice

# HRVATSKA TURISTIČKA ZAJEDNICA

Na temelju članka 24. Statuta Hrvatske turističke zajednice, Glavni
turistički sabor Hrvatske turističke zajednice na 1. sjednici održanoj
30. lipnja 1992. godine donio je

## POSLOVNIK

### o radu Glavnog turističkog sabora Hrvatske turističke zajednice

I. OPČE ODREDBE

Članak 1.

Rad i organizacija Glavnog turističkog sabora Hrvatske turističke zajednice
(u daljnjem tekstu Sabor) određuje se ovim poslovnikom.

Članak 2.

Ovim se poslovnikom uređuje:

- način sazivanja i vođenja sjednice

- verifikacija mandata predstavnika Sabora

- izbor Kandidacijske komisije

- izbor Komisije za verifikaciju

- izbor zapisničara i ovjerovitelja zapisnika

- način izbora članova Turističkog vijeća

- poslovni red na sjednicama Sabora

- postupak donošenja akata Sabora

- osnivanje tijela Sabora

- prava i dužnosti predstavnika u Saboru.

Članak 3.

Statutom Hrvatske turističke zajednice utvrđeni su sastav, djelokrug
rada i ovlaštenje Sabora.

Članak 4.

Sabor radi na sjednicama koje se održavaju najmanje dva puta godišnje.

Sjednice Sabora saziva predsjedavajući Hrvatske turističke zajednice.

II. SJEDNICE SABORA

Članak 5.

Pripremne radnje za osnivanje Hrvatske turističke zajednice i sazivanje
osnivačke sjednice Sabora do izbora predsjedavajučeg Sabora obavlja Ministarstvo
turizma Republike Hrvatske.

Članak 6.

Na osnivačkoj sjednici verificiraju se mandati predstavnika Sabora,
bira predsjedavajuči Sabora, predsjednik i zamjenik predsjednika Hrvatske
turističke zajednice, članovi Turističkog vijeća. Odbora financijske kontrole
i njihovi zamjenici.

Donosi se Statut zajednice i Poslovnik o radu Sabora

III. VERIFIKACIJA MANDATA PREDSTAVNIKA U SABOR

Članak 7.

Verifikacija mandata predstavnika u Sabor obavlja se na prvoj sjednici.

Verifikacija se obavlja na prijedlog verifikacijske komisije koju bira
Sabor.

Verifikacijsku komisiju sačinjavaju predsjednik i dva člana izabrani
iz reda predstavnika Sabora.

Članak 8.

Verifikacijom mandata predstavnih u Saboru stječe sva prava; obveze
i odgovornosti predstavnika utvrđene Zakonom, Statutom i ovim poslovnikom.

Članak 9.

Predstavniku u Saboru prestaje mandat u slučajevima utvrđenim Statutom.

Članak 10.

Ako je predstavnik podnio ostavku predsjednik Hrvatske turističke zajednice
dostavlja tekst ostavke predstavnicima Sabora.

Sabor raspravlja o sadržaju ostavke i o tome donosi zaključak.

Ako Sabor prihvati ostavku, mandat predstavnika prestaje toga dana.

Članak 11.

Sabor bira kandidatsku komisiju od 5 članova koj mu predlaže listu kandidata
za Turističko vijeće, Odbor financijske kontrole i njihove zamjenike; kandidata
za predsjednika i zamjenika predsjednika Hrvatske turističke zajednice.

Članak 12.

Sabor donosi zaključak o usvajanju kandidature i bira izbornu komisiju
koja provodi izbore.

Izborna komisija sastoji se od 4 člana i predsjednika

Članak 13.

Biranje na osnovu prihvačene kandidacijske liste obavlja se u pravilu
javnim glasovanjem ukoliko Sabor ne odredi da se glasuje tajno.

Predstavnici Sabora glasuju tako da se izjašnjavaju "ZA" ili
"PROTIV" prijedloga.

Javno glasovanje provodi se istovremeno, dizanjem ruke ili poimeničnim
izjašnjavnjem.

Glasovanje dizanjem ruke provodi se na način da predsjednik izborne
komisije prvo poziva predstavnike da se izjasne tko je "ZA" prijedlog
zatim tko je "PROTIV" prijedloga.

Poimenično glasovn)e provodi se tako da se svaki pozvani predstavnik
izjašnjava"ZA" ili "PROTIV".

Članak 14.

Poslije završenog glasovanja, predsjednik izborne komisije utvrđuje
rezultate glasovanja i na temelju rezultata objavljuje da li je prijedlog
o kojem se glasovalo prihvaćen ili odbijen.

Članak 15.

Na osnivačkoj sjednici bira se zapisničar i dva ovjerovitelja zapisnika,
te komisija za ovjeru punomoći od 3 člana.

Članak 16.

Sjednicu Sabora saziva predsjedavajuči Sabora.

Predsjedavajuči Sabora dužan je sazvati sjednicu na zahtjev:

- Turističkog vijeća

- Odbora financijske kontrole

- najmanje 10 predstavnika u Saboru.

Članak 17.

Poziv za sjednicu mora biti upučen predstavnicima najmanje 10 dana prije
dana određenog za održavanje sjednice.

S pozivom se predstavnicima dostavlja prijedlog dnevnog reda i odgovarajuči
materijal za predloženi dnevni red.

Članak 18.

Sjednica se saziva pismenim pozivom koji sadrži mjesto, dan i sat održavanja
sjednice.

Poziv za sjednicu dostavlja se i drugim organima i organizacijama zainteresiranim
za predmetni dnevni red, te počasnim članovima Sabora i sredstvima javnog
informiranja.

Članak 19.

Nakon otvaranja sjednice, predsjedavajuči daje potrebna, objašnjenja
u svezi s radom sjednice.

Poslije utvrđivanja dnevnog reda prelazi se na raspravu o pojedinim
temama, i to redom koji je utvrđen u prihvačenom dnevnom redu.

Članak 20.

Dnevni red sjednice predlaže predsjedavajući Sabora. Dnevni red utvrđuje
se na početku sjednice.

Članak 21.

Predloženi dnevni red može se u toku rasprave o dnevnom redu proširiti
ili pojedini predmet skinuti s dnevnog reda.

Članak 22.

Prijedlog za proširenje dnevnog reda s novim predmetom o kojem nisu
raspravljala nadležna tijela (Turističko vijeće, odbori, komisije) može
se prihvatiti samo ukoliko predlagač obrazloži potrebnu hitnost i ako ne
postoje druge zapreke zbog kojih predmet u danom času nije za rješavanje.

Članak 23.

Ako, u prijedlog dnevnog reda nije unesen predmet koji je predložio
ovlašteni predlagatelj u roku i na način predviđen u ovom poslovniku, a
predlagatelj ostaje pri svom prijedlogu, o prijedlogu se odlučuje na sjednici
bez rasprave.

Članak 24.

Prijedlog dnevnog reda podnosi se u pismenom obliku i mora biti obrazložen.

Rok za podnošenje prijedloga dnevnog reda je 21 dan.

Članak 25.

Na sjednici se o svakom predmetu na dnevnom redu raspravlja prije nego
što se o njemu odlučuje, osim ako je ovim poslovnikom određeno da se odlučuje
bez rasprave.

Predsjedavajući zaključuje raspravu kad utvrdi da nema više prijavljenih
govornika.

Članak 26.

Osnivačku sjednicu Sabora otvara predstavnik Ministarstva turizma Republike
Hrvatske i predlaže izbor predsjedavajućeg Sabora i članova Radnog predsjedništva.

Članak 27.

Radno predsjedništvo Sabora čine predsjedavajuči Sabora i 2 člana Radnog
predsjedništva.

Radno predsjedništvo bira se iz reda predstavnika Sabora.

Članak 28.

Mandat Radnog predsjedništva traje do sazivanja slijedeče sjednice.

Članak 29.

Glasovanje za predsjedavajučeg i članove Radnog predsjedništva je javno.

Članak 30.

Sabor može pravovaljano raditi ako je sjednici nazočno više od polovice
njegovih predstavnika.

Ako se utvrdi da sjednici Sabora nije nazočan dovoljan broj predstavnika
Sabora, sjednica se odlaže.

O prisustvu predstavnika Sabora na sjednici vodi se evidencija.

Predsjedavajući Sabora obavještava Sabor i o tome tko je, osim predstavnika,
pozvan na sjednicu Sabora i koji su predstavnici obavijestili da su spriječeni
prisustvovati sjednici.

Članak 31.

Sjednici Sabora predsjedava predjedavajuči uz članove Radnog predsjedništva.

Radno predsjedništvo utvrđuje nazočan broj predstavnika potreban za
odlučivanje (kvorum), daje uvodno objašnjenje, predlaže izbor zapisničara
i ovjerovitelja zapisnika iz reda prisutnih predstavnika i daje na raspravu
dnevni red.

Članak 32.

Predsjedavajuči otvara pojedine točke dnevnog reda i daje predstavnicima
riječ po redu kojim su se prijavili.

Nitko ne može govoriti na sjednici prije nego što zatraži i dobije riječ
od predsjedavajučeg sjednice Sabora.

Prijave za govor podnose se čim se otvori rasprava, a sve do zaključenja
rasprave.

U raspravi se govori u pravilu s govornice.

S mjesta se može govoriti samo ako to dozvoljavaju tehnički uvjeti da
govornika svi čuju i da njegove rijeći mogu biti zabilježene.

Govornika može opomenuti na red ili prekinuti u govoru samo predsjedavajuč.

Predsjedavajuči osigurava da govornik ne bude ometan ili spriječen u
svom govoru.

Članak 33.

Na sjednici može održati govor i počasni član kao i gosti i ostale osobe
na poziv predsjedavajučeg Sabora.

Članak 34.

Predstavniku koji želi govoriti o povredi Poslovnika ili o povredi utvrđenog
dnevnog reda predsjedavajuči mora dati rijeć čim je ovaj zatraži. Govor
tog predstavnika ne može trajati dulje od 3 minute.

Predsjedavajuči je dužan poslije iznesenog prigovora dati objašnjenje
o povredi Poslovnika odnosno utvrđenog dnevnog reda.

Ako predstavnik nije zadovoljan objašnjenjem predsjedavajućeg o tome
se rješava na sjednici bez rasprave.

Članak 35.

Govornik može govoriti samo o temi o kojoj se raspravljalo i po utvrđenom
dnevnom redu.

Ukoliko se udalji od predmeta dnevnog reda upozorava ga predsjedavajuči
da se drži dnevnog reda.

Ako se govornik i poslije drugog poziva ne drži teme dnevnog reda predsjedavajuči
mu oduzima riječ.

Članak 36.

Na sjednici se može odlučiti da govornik o istoj temi može govoriti
samo jedanput, a može se odrediti i vrijeme trajanja govora.

Članak 37.

O svakom predmetu dnevnog reda Sabor donosi zaključak, odluku ili drugi
odgovarajuči pravni akt.

Ako o nekom predmetima više prijedloga ili amandmana o svakom od njih
glasuje se odvojeno.

Prvo se glasuje o prijedlogu ili amandmanima koji najviše odstupa od
predloženog rješenja i, sukladno tom kriteriju. dalje o ostalim prijedlozima
i amandmanima.

Članak 38.

Poslije završenog glasovanja, predsjedavajuči utvrđuje rezultat glasovanja
i na temelju rezultata objavljuje da li je prijedlog o kojem se glaslovalo
prihvačen ili odbijen.

Članak 39.

O radu na sjednici vodi se zapisnik.

Zapisnik sadrži osnovne podatke o radu sjednice; a naroćito o prijedlozima
iznijetim na sjednici i o donesenim zaključcima.

U zapisnik se unosi i rezultat glasovanja o pojedinom predmetu.

Članak 40.

Svaki predstavnik ima pravo na početku sjednice iznijeti primjedbe na
zapisnik s prethodne sjednice.

O osnovanosti primjedbe na zapisnik odlučuje se na sjednici bez rasprave.

Ako se primjedba prihvati, izvršit će se u zapisniku odgovarajuča izmjena.

Zapisnik na kojeg nema primjedbi kao i zapisnik u kojem su suglasno
izvršene izmjene temeljem primjedbi smatra se usvojenim.

Članak 41.

Usvojen zapisnik potpisuje predsjedavajuči sjednice, zapisničar i ovjerovitelji
zapisnika.

Članak 42.

Izvornici zapisnika sa sjednice Sabora čuvaju se u Glavnom uredu Hrvatske
turističke zajednice.

Članak 43.

Na sjednici Sabora mogu se voditi stenografske bilješke ili tonsko snimanje.

Na zahtjev predstavnika isti se stavljaju njima na uvid. Ostvarivanje
ovoga prava osigurava odgovarajuča osoba u Glavnom uredu Hrvatske turističke
zajednice.

Članak 44.

Svaki predstavnik ili drugi sudionik u raspravi ima pravo redigirati
svoje izlaganje bez unošenja bitnih izmjena u tekst i bez izostavljanja
izraženih misli i razloga.

U slučaju spora o osnovanosti zahtjeva da se izvrši ispravak u zapisniku
odlučuje se na narednoj sjednici bez rasprave.

IV. TIJELA SABORA

Članak 45.

Za izvršavanje stalnih i povremenih zadaća Hrvatske turističke zajednice
Sabor odnosno Turističko vijeće može osnovati odbore, sekcije. komisije
i druga radna tijela te koristiti usluge znanstvenih i drugih stručnih
pravnih osoba te znanstvenih i stručnih radnika.

Radna tijela iz stavka 1. ovoga članka nemaju pravo odlučivanja i prestaju
s radom kad izvrše zadatak za kojeg su osnovani.

V. PRAVA I DUŽNOSTI PREDSTAVNIKA U SABORU

Članak 46.

Predstavnici u Saboru imaju pravo i dužnost da prisustvuju sjednicama
Sabora i da sudjeluju u njihovom radu i odlučivanju.

Predstavnici u Saboru imaju pravo sudjelovenja u radu radnih tijela
Sabora i kad nisu članovi tih tijela.

Članak 47.

Predstavnici u Saboru imaju pravo upučivati pitanja tijelima Sabora
i radnim tijelima kao i predsjedniku u svezi s provođenjem zaključaka Sabora
ili u svezi s, radom drugih organa.

Mogu zahtijevati da na pitanja dobiju pismeni odgovor.

VI. ZAVRŠNE ODREDBE

Članak 48.

Statut Hrvatske turističke zajednice, Poslovnik o radu, odluke i druge
akte što ih donosi Sabor potpisuje predsjednik Hrvatske turističke zajednice.

Statut i Poslovnik o radu objavljuju se u "Narodnim novinama",
a svi ostali akti u glasilu Hrvatske turističke zajednice.

Članak 49.

Ovaj poslovnik stupa na snagu po usvajanju na Glavnom turističkom Saboru
Hrvatske turističke zajednice.

Klasa: 334-01/92-01/57

Urbroj : 529-01/1-92

Zagreb, 11. lipnja 1992.

Predsjednik Hrvatske turističke zajednice

**mr. Milivoj Franić, v. r.**

Ostalo, NN 47/1992-1229
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)